《承庄定山先生垂访平湖喜而有作》
明代·林光

新水湖天注活流，欢迎千里访医舟。江山风韵诗全别，骨肉斯文话素投。

喜洽禽鱼俱欲舞，情亲花木也扳留。从来乐地因人胜，一景须君一喝酬。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。